Επιστροφή

Ανθρώπινες Σχέσεις - Εικόνες

### ΠΡΟΣΛΗΨΗ ΕΙΚΟΝΑΣ

Η δραστηριότητα έχει ως στόχο οι μαθητές/μαθήτριες να εκφραστούν προφορικά ή γραπτά πάνω στο θέμα της ενότητας με αφορμή διάφορες σχετικές εικόνες. Η δραστηριότητα αυτή μπορεί να αποκτήσει διάφορες μορφές, ανάλογα με τη στοχοθεσία του διδάσκοντα: μπορεί να ζητηθεί, για παράδειγμα από τον μαθητή/τη μαθήτρια να δημιουργήσει μια λεζάντα/έναν τίτλο για την εικόνα ή ένα σύνθημα ή να διατυπώσει τις σκέψεις του/της, τα συναισθήματά του/της ή να φανταστεί μια ιστορία με αφορμή την εικόνα κ.ά.
Οδηγίες για τον μαθητή/τη μαθήτρια:
Στη δραστηριότητα αυτή εκφράζεσαι (προφορικά ή γραπτά) με αφορμή μια εικόνα.
Ακολουθούν ερωτήσεις που μπορεί να σε βοηθήσουν:

- Πώς η εικόνα σχετίζεται με το θέμα της ενότητας;
- Ποιο είναι το πιθανό μήνυμα/θέμα της εικόνας;
- Τι πτυχές του θέματος αναδεικνύονται;
- Πόσο η εικόνα αυτή σε αφορά; Πόσο αφορά όλους μας;
- Το μήνυμα της εικόνας είναι, κατά τη γνώμη σου, θετικό ή αρνητικό;
- Αν είναι θετικό, πώς θα μπορούσε να ενισχυθεί/να πολλαπλασιαστεί/να μεταδοθεί;
- Αν είναι αρνητικό και αφορά σε πρόβλημα, πώς αυτό θα μπορούσε να λυθεί;